### NN 83/2016 (16.9.2016.), Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2016. godinu

VLADA REPUBLIKE HRVATSKE

1843

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), a u vezi s točkom V. Odluke o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2016. godinu (»Narodne novine«, broj 64/16), Vlada Republike Hrvatske je na sjednici održanoj 14. rujna 2016. godine donijela

ODLUKU

O RASPODJELI SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI IZ SREDSTAVA DRŽAVNOG PRORAČUNA REPUBLIKE HRVATSKE ZA 2016. GODINU

I.

Sredstva iz Državnog proračuna Republike Hrvatske za 2016. godinu, osigurana na stavkama Državnog ureda za Hrvate izvan Republike Hrvatske, Glavi 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja« u iznosu od 18.000.000,00 kuna i Aktivnosti A862021 »Programi Hrvata izvan RH – Međunarodna razvojna suradnja« u iznosu od 2.000.000,00 kuna, u ukupnom iznosu od 20.000.000,00 kuna, raspoređuju se za financiranje sljedećih programa i projekata:

|  |  |
| --- | --- |
| 1. programima i projektima iz područja kulture | 5.345.000,00 kuna |
| 2. programima i projektima iz područja obrazovanja i znanosti | 4.820.000,00 kuna |
| 3. programima i projektima iz područja zdravstva | 5.000.000,00 kuna |
| 4. programima i projektima iz ostalih područja | 4.835.000,00 kuna |
| ukupno: | 20.000.000,00 kuna. |

II.

Ministarstvo kulture i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture.

Ministarstvo znanosti, obrazovanja i sporta i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja obrazovanja i znanosti.

Ministarstvo zdravlja i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja zdravstva.

Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz ostalih područja.

III.

Ugovori o financijskoj potpori za provedbu odobrenih programa/projekata iz navedenih područja potpisat će se po donošenju ove Odluke, odnosno nakon njezine objave u »Narodnim novinama«.

IV.

Nadzor provedbe programa/projekata iz područja kulture obavljat će Državni ured za Hrvate izvan Republike Hrvatske uz stručnu pomoć Ministarstva kulture.

Nadzor provedbe programa/projekata iz područja obrazovanja i znanosti obavljat će Državni ured za Hrvate izvan Republike Hrvatske uz stručnu pomoć Ministarstva znanosti, obrazovanja i sporta.

Nadzor provedbe programa/projekata iz područja zdravstva obavljat će Državni ured za Hrvate izvan Republike Hrvatske uz stručnu pomoć Ministarstva zdravlja.

Nadzor provedbe programa/projekata iz ostalih područja obavljat će Državni ured za Hrvate izvan Republike Hrvatske.

Ministarstvo vanjskih i europskih poslova pružat će stručnu pomoć u obavljanju nadzora provedbe programa/projekata iz svih područja zajedno s Državnim uredom za Hrvate izvan Republike Hrvatske i resornim ministarstvom.

V.

Nadzor provedbe programa/projekata obavljat će se putem dostavljenih financijskih izvještaja i nadzorom na terenu.

VI.

Korisnik financijske potpore može iz opravdanih razloga najkasnije 60 dana prije isteka roka izvršenja projekta zatražiti prenamjenu dodijeljenih sredstava, kao i produljenje roka izvršenja projekta koje odobrava Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini.

VII.

Popis odobrenih programa i projekata iz područja kulture, obrazovanja i znanosti, zdravstva i ostalih područja iz točke I. ove Odluke sastavni je dio ove Odluke.

VIII.

Ova Odluka stupa na snagu danom donošenja, a objavit će se u »Narodnim novinama« i na službenoj mrežnoj stranici Državnog ureda za Hrvate izvan Republike Hrvatske.

Klasa: 022-03/16-04/272

Urbroj: 50301-21/21-16-2

Zagreb, 14. rujna 2016.

Predsjednik

Tihomir Orešković, v. r.

|  |  |  |  |  |
| --- | --- | --- | --- | --- |
| PRIJEDLOG RASPODJELE SREDSTAVA – BIH 2016. | | | | |
| Redni broj | NAZIV PROGRAMA/PROJEKTA | MJESTO I ŽUPANIJA | NAZIV PRAVNE OSOBE | ODOBRENI IZNOS (kn) |
| PRIJEDLOG PROJEKTA IZ PODRUČJA KULTURE ZA FINANCIRANJE IZ DRŽAVNOG PRORAČUNA ZA 2016. | | | | |
| 1 | Projekt obnove Frnjevačke knjižnice Mostar, Obnova rijetke knjige (Rara) u Hrvatskom državnom arhivu u Zagrebu | Mostar, Hercegovačko-neretvanska županija | Franjevačka knjižnica Mostar | 200.000,00 kn |
| 2 | Utopljavanje zgrade Franjevačkog muzeja i galerije Gorice – Livno | Livno, Hercegbosanska županija | Franjevački muzej i galerija Gorica – Livno | 200.000,00 kn |
| 3 | Uređenje i opremanje knjižnice i čitaonice Franjevačkog muzeja Tomislavgrad | Tomislavgrad, Hercegbosanska županija | Franjevački muzej Tomislavgrad | 200.000,00 kn |
| 4 | Obnova porušenog i devastiranog samostana Guča Gora | Guča Gora, Županija Središnja Bosna | Franjevački samostan Guča Gora | 500.000,00 kn |
| 5 | Izgradnja Hrvatskog kulturnog centra Sv. Franjo | Tuzla, Tuzlanska županija | Franjevački samostan Sv. Petra i Pavla Tuzla | 500.000,00 kn |
| 6 | Rekonstrukcija zgrade »Sjemeništa« s osnovnim sadržajem knjižnice i muzeja | Široki Brijeg, Zapadnohercegovačka županija | Franjevački samostan Uznesenja BDM Široki Brijeg | 400.000,00 kn |
| 7 | Završetak gradnje, unutarnje i vanjsko uređenje Kulturnog doma (EDUKS-a) u Strugama – Gorica, faza 2. | Struge – Gorica, Čapljina, Hercegovačko-neretvanska županija | HKUD »Zora« | 200.000,00 kn |
| 8 | Nabava opreme za Arhiv Hrvatskog dokumentacijskog centra Domovinskog rata u BiH | Mostar, Hercegovačko-neretvanska županija | Hrvatski dokumentacijski centar Domovinskog rata u BiH | 200.000,00 kn |
| 9 | Uređenje scene Hrvatskoga amaterskog kazališta Travnik | Travnik, Županija Središnja Bosna | Hrvatsko amatersko kazalište Travnik | 150.000,00 kn |
| 10 | Sanacija vlage u zidovima, te unutarnje i vanjsko uređenje i zaštita prostora HKD »Napredak« Kreševo | Kreševo, Županija Središnja Bosna | Hrvatsko kulturno društvo »Napredak« | 100.000,00 kn |
| 11 | Projekt završnih radova na Napretkovu domu u Derventi | Derventa, Republika Srpska | Hrvatsko kulturno društvo Napredak Derventa | 250.000,00 kn |
| 12 | Proširenje kapaciteta dvorane Hrvatskog doma – izgradnja galerijskog prostora | Vitez, Županija Središnja Bosna | Javna ustanova Radio Vitez | 100.000,00 kn |
| 13 | Projekt obnove krova i fasade na objektu javne ustanove za kulturu »Hrvatski dom« Kupres | Kupres, Hercegbosanska županija | Javna ustanova za kulturu »Hrvatski dom« Kupres | 200.000,00 kn |
| 14 | Kulturni centar u Općini Ljubuški – rekonstrukcija i adaptacija prostorija bivšeg kina »Radnik« | Ljubuški, Zapadnohercegovačka županija | Javno poduzeće »Parkovi« d.o.o., Ljubuški | 545.000,00 kn |
| 15 | Nabava rasvjetnog i zvučnog sistema u dvorani JU HKC-a Nova Bila | Nova Bila, Županija Središnja Bosna | JU Hrvatski kulturni centar Nova Bila | 100.000,00 kn |
| 16 | Dječji osmijeh (provođenje mjera energetske učinkovitosti u objektu Lutkarskog kazališta Mostar) | Mostar, Hercegovačko-neretvanska županija | Lutkarsko kazalište Mostar | 200.000,00 kn |
| 17 | Međunarodna kulturna manifestacija Mostarsko proljeće – XVIII. Dani Matice hrvatske Mostar | Mostar, Hercegovačko-neretvanska županija | Matica hrvatska Mostar | 100.000,00 kn |
| 18 | Kulturni centar i Galerija prijateljstva – zbirka umjetnina Biskupije u Mostaru | Mostar, Hercegovačko-neretvanska županija | Mostarsko-duvanjska biskupija Mostar | 500.000,00 kn |
| 19 | Rekonstrukcija interijera knjižnice – arhiva | Mostar, Hercegovačko-neretvanska županija | Narodna knjižnica HNŽ Mostar | 200.000,00 kn |
| 20 | Sanacija krova na zgradi Hrvatskog Doma u Domaljevcu | Domaljevac, Županija Posavska | Općina Domaljevac – Šamac | 150.000,00 kn |
| 21 | Izdavački program 2016/17. | Sarajevo, Sarajevska županija | Synopsis d.o.o. | 250.000,00 kn |
| 22 | Izgradnja etno muzeja u rezervatu Buhovo | Široki Brijeg, Županija Zapadnohercegovačka | Udruga za zaštitu i očuvanje izvornih pasmina domaćih životinja | 100.000,00 kn |
| UKUPNO PROJEKTI KULTURA | | | | 5.345.000,00 kn |
| PRIJEDLOG PROJEKTA IZ PODRUČJA OBRAZOVANJA I ZNANOSTI ZA FINANCIRANJE IZ DRŽAVNOG PRORAČUNA ZA 2016. | | | | |
| 23 | Opremanje laboratorija za analizu eteričnog ulja smilja | Mostar, Hercegovačko-neretvanska županija | Agronomski i prehrambeno – tehnološi fakultet Sveučilišta u Mostaru | 250.000,00 kn |
| 24 | Obnova Dječjeg vrtića »Anđeli« Novi Travnik | Novi Travnik, Županija Središnja Bosna | Dječji vrtić »Anđeli« Novi Travnik | 100.000,00 kn |
| 25 | Studentski dom za siromašnije studente, Međunardoni istraživački centar za dijalog, pučka kuhinja i BookCrossing | Mostar, Hercegovačko-neretvanska županija | Franjevački samostan sv. Petra i Pavla | 400.000,00 kn |
| 26 | Uspostava kabinetske nastave za školu s najboljim obrazovnim rezultatima u županiji | Livno, Hercegbosanska županija | Gimnazija Livno | 100.000,00 kn |
| 27 | Opremanje i vanjsko uređenje objekta Katolički školski centar »Ivan Pavao II« u Bihaću | Bihać, Unsko-sanska županija | Katolički školski centar »Ivan Pavao II« | 250.000,00 kn |
| 28 | Nabava opreme za osnivanje studija Dentalne medicine na hrvatskom jeziku Medicinskog fakulteta Sveučilišta u Mostaru | Mostar, Hercegovačko-neretvanska županija | Medicinski fakultet Sveučilišta u Mostaru | 250.000,00 kn |
| 29 | Potpora radu Opće gimnazije Katoličkoga školskog centra u Banjoj Luci – plaćanje djelatnika | Banja Luka, Republika Srpska | Opća gimnazija Katoličkoga školskog centra u Banja Luci | 720.000,00 kn |
| 30 | Dogradnja osnovne škole »Ruđer Bošković« Grude – faza II | Grude, Županija Zapadnohercegovačka | Općina Grude | 500.000,00 kn |
| 31 | Izgradnja i opremanje aneksa na gradskoj sportskoj dvorani u Kreševu | Kreševo, Županija Središnja Bosna | Općina Kreševo | 250.000,00 kn |
| 32 | Športska oprema za opremanje dvorane Športsko kulturnog centra u Orašju | Orašje, Županija Posavska | Općina Orašje | 200.000,00 kn |
| 33 | Ugradnja termo fasade na osnovnoj školi Petar Bakula, Posušje | Posušje, Županija Zapadnohercegovačka | Općina Posušje | 450.000,00 kn |
| 34 | Izgradnja sportske dvorane Osnovne škole fra Mije Čuića, Bukovica, PŠ Brišnik | Tomislavgrad, Hercegbosanska županija | Općina Tomislavgrad | 500.000,00 kn |
| 35 | Završetak izgradnje i opremanje nove zgrade Osnovne škole »Fra Grga Martić« Ozimica | Ozimica, Zeničko-dobojska županija | Osnovna škola »Fra Grga Martić« Ozimica | 500.000,00 kn |
| 36 | Izmjena krova na dvorani za tjelesni odgoj | Busovača, Županija Središnja Bosna | Osnovna škola »Kaonik« | 100.000,00 kn |
| 37 | Opremanje škole didaktičkom opremom | Čitluk, Hercegovačko-neretvanska županija | Osnovna škola fra Didaka Buntića Čitluk | 100.000,00 kn |
| 38 | Stvorimo ozračje škole 21. stoljeća u stogodišnjoj zgradi na Brijegu | Široki Brijeg, Županija Zapadnohercegovačka | Srednja strukovna škola Široki Brijeg | 150.000,00 kn |
| UKUPNO PROJEKTI OBRAZOVANJE I ZNANOST | | | | 4.820.000,00 kn |
| PRIJEDLOG PROJEKTA IZ PODRUČJA ZDRAVSTVA ZA FINANCIRANJE IZ DRŽAVNOG PRORAČUNA ZA 2016. | | | | |
| 39 | Nabava ultrazvučnog aparata (abdomen, dojka, štitnjača) | Prozor, Hercegovačko-neretvanska županija | Dom zdravlja »Rama« | 200.000,00 kn |
| 40 | UZV za ortopediju – za djecu (kukovi) | Čitluk, Hercegovačko-neretvanska županija | Dom zdravlja Čitluk | 140.600,00 kn |
| 41 | Nabava ultrazvučnog aparata (abdomen, štitnjača, ginekologija, kardiologija, kukovi – djeca) | Kupres, Hercegbosanska županija | Dom zdravlja Kupres | 200.000,00 kn |
| 42 | Nabava mamografskog aparata | Odžak, Županija Posavska | Dom zdravlja Odžak | 320.000,00 kn |
| 43 | Nabava vozila za hitnu medicinsku pomoć | Ravno, Hercegovačko-neretvanska županija | Dom zdravlja Ravno | 400.000,00 kn |
| 44 | Nabava UVZ aparata (abdomen, štitnjača, kukovi – djeca, ginekologija) | Stolac, Hercegovačko-neretvanska županija | Dom zdravlja Stolac | 250.000,00 kn |
| 45 | Jačanje dijagnostike u službi preventive (nabava dijagnostičke opreme – gastroskop, kolonoskop, digitalizacija RTG-a) te ergometrije | Tomislavgrad, Hercegbosanska županija | Dom zdravlja Tomislavgrad | 500.000,00 kn |
| 46 | Izgradnja šeste lamele u Hrvatskoj bolnici »Dr. fra Mato Nikolić« Nova Bila | Nova Bila, Županija Središnja Bosna | Hrvatska bolnica »Dr. fra Mato Nikolić« | 500.000,00 kn |
| 47 | Nabava vozila za prijevoz dijaliziranih pacijenata | Novi Travnik, Županija Središnja Bosna | JU Dom zdravlja Novi Travnik | 150.000,00 kn |
| 48 | Projekt obnove zgrade neurologije i psihijatrije Županijske bolnice »Dr. fra Mihovil Sučić«, Livno | Livno, Hercegbosanska županija | Županijaska bolnica »Dr. fra Mihovil Sučić«, Livno | 1.000.000,00 kn |
| 49 | Vanjsko uređenje Tehničkog bloka ŽB, Orašje | Orašje, Županija Posavska | Vlada Županije Posavske | 339.400,00 kn |
| 50 | Bolnički informacijski sustav | Orašje, Županija Posavska | Županijska bolnica Orašje | 1.000.000,00 kn |
| UKUPNO PROJEKTI ZDRAVSTO | | | | 5.000.000,00 kn |
| PRIJEDLOG PROJEKTA IZ PODRUČJA OSTALIH ZA FINANCIRANJE IZ DRŽAVNOG PRORAČUNA ZA 2016. | | | | |
| 51 | Proširenje Caritasova doma za stare osobe s hospicijem u Čapljini | Mostar, Hercegovačko-neretvanska županija | Caritas Biskupija Mostar-Duvno i Trebinje-Mrkan | 400.000,00 kn |
| 52 | Dom za starije i nemoćne osobe – Dr. Ivan Evanđelist Šarić, Kiseljak – Lug | Sarajevo, Sarajevska županija | Caritas Vrhbosanske nadbiskupije | 800.000,00 kn |
| 53 | Odgojno-školsko-sportski centar HNK »Tomislav« – završni građevinski i instalaterski radovi | Tomislavgrad, Hercegbosanska županija | Hrvatski nogometni klub »Tomislav« Tomislavgrad | 200.000,00 kn |
| 54 | Pomozimo zajedno osobama na liječenju u Zagrebu | Široki Brijeg, Županija Zapadnohercegovačka | Humanitarna udruga »fra Mladen Hrkać« Zagreb – Predstavništvo Široki Brijeg | 170.000,00 kn |
| 55 | Revitalizacija potoka Lukoć s ciljem poboljšanja uvjeta za poljoprivrednu proizvodnju | Čitluk, Hercegovačko-neretvanska županija | JP »BROTING« d.o.o. Čitluk | 290.000,00 kn |
| 56 | Završetak i opremanje zgrade Nadbiskupijskog centra za pastoral mladih »Ivan Pavao II« | Sarajevo, Sarajevska županija | Nadbiskupijski centar za pastoral mladih »Ivan Pavao II« (NCM) | 480.000,00 kn |
| 57 | Dovršetak radova na objektu dnevnog centra za djecu s posebnim potrebama – grijanje, klima i ventilacija | Ljubuški, Županija Zapadnohercegovačka | Općina Ljubuški | 200.000,00 kn |
| 58 | Stočarska proizvodnja na brdsko-planinskom području | Tomislavgrad, Hercegbosanska županija | Seljački savez Federacije BiH | 175.000,00 kn |
| 59 | Studneti za HNK Mostar, HNK Mostar za studente | Mostar, Hercegovačko-neretvanska županija | Sveučilište u Mostaru | 200.000,00 kn |
| 60 | Centar za žrtve obiteljskog nasilja | Mostar, Hercegovačko-neretvanska županija | Školske sestre franjevke Krista Kralja | 200.000,00 kn |
| 61 | Rekonstrukcija ceste Begluci-Raščić-Kalačka u Općini Derventa | Derventa, Republika Srpska | Udruga Hrvata povratnika u Bosansku Posavinu »Feniks« | 200.000,00 kn |
| 62 | Svi zajedno do prvog branja | Mostar, Hercegovačko-neretvanska županija | Udruga specijalne policije iz Domovinskog rata HR HB | 260.000,00 kn |
| 63 | Održivi povratak i opstanak Hrvata u Župi Ivanjska u Banjalučkoj biskupiji nabavom višenamjenskog stroja i opreme za razvoj infrastrukture i poduzetničke zone kao preduvjet povratka Hrvata na području prostora banjalučke regije | Potkozarje, Banja Luka, Republika Srpska | Udruga za povratak građana, regionalni razvoj i zaštitu okoliša – Ivanjska | 700.000,00 kn |
| 64 | Pomoć hrvatskim povratnicima u proljetnoj sjetvi | Derventa, Republika Srpska | Zajednica povratnika Bosanske Posavine | 300.000,00 kn |
| 65 | Med – pokretanje proizovodnje meda | Bosanski Brod, Republika Srpska | Župa sv. Ante Padovanskog Gornja Močila – Sijekovac | 260.000,00 kn |
| UKUPNO PROJEKTI OSTALO | | | | 4.835.000,00 kn |
| SVEUKUPNO KULTURA, OBRAZOVANJE, ZNANOST, ZDRAVSTVO I OSTALA PODRUČJA | | | | 20.000.000,00 kn |

83 16.09.2016 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2016. godinu

83 16.09.2016 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2016. godinu

83 16.09.2016 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2016. godinu

83 16.09.2016 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2016. godinu